CELEX: 62013CN0378
Language: da
Date: 2013-07-02 00:00:00
Title: Sag C-378/13: Sag anlagt den 2. juli 2013 — Europa-Kommissionen mod Den Hellenske Republik

7.9.2013   
            
            
               DA
            
            
               Den Europæiske Unions Tidende
            
            
               C 260/31
            
         Sag anlagt den 2. juli 2013 — Europa-Kommissionen mod Den Hellenske Republik
   (Sag C-378/13)
   2013/C 260/58
   Processprog: græsk
   
      Parter
   
   
      Sagsøger: Europa-Kommissionen (ved M. Patakia og A. Alcover San Pedro)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 260, stk. 1, TEUF, idet den ikke har truffet de nødvendige foranstaltninger til at gennemføre Domstolens dom af 6. oktober 2005, sag C-502/03, Kommissionen mod Grækenland.
            
         
               —
            
            
               Den Hellenske Republik tilpligtes at betale Kommissionen en sanktion fastsat til 71 193,60 EUR for hver dag, fuldbyrdelsen af dommen i sag C-502/03 forsinkes, regnet fra den dag, hvor der afsiges dom i nærværende sag, indtil dommen i sag C-502/03 fuldbyrdes.
            
         
               —
            
            
               Den Hellenske Republik tilpligtes at betale Kommissionen et fast beløb på 7 786,80 EUR pr. dag fra afsigelsen af dommen i sag C-502/03 til den dag, hvor der afsiges dom i nærværende sag, eller indtil dommen i sag C-502/03 fuldbyrdes, alt efter hvilken dato, der indtræder først.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               I dommen afsagt den 6. oktober 2005, sag C-502/03, Kommissionen mod Grækenland, har Domstolen bestemt følgende:
               
                           1)
                        
                        
                           Den Hellenske Republik har tilsidesat sine forpligtelser i henhold til Rådets direktiv 75/442/EF af 15. juli 1975 om affald, som ændret ved Rådets direktiv 91/156/EF af 18. marts 1991, idet den ikke har truffet alle de nødvendige foranstaltninger for at sikre overholdelsen af direktivets artikel 4, 8 og 9.
                        
                     
                           2)
                        
                        
                           Den Hellenske Republik betaler sagens omkostninger.
                        
                     
         
               2)
            
            
               I artikel 260, stk. 1, TEUF bestemmes, at såfremt Den Europæiske Unions Domstol fastslår, at en medlemsstat ikke har overholdt en forpligtelse, som påhviler den i henhold til traktaterne, skal denne stat gennemføre de til dommens opfyldelse nødvendige foranstaltninger.
            
         
               3)
            
            
               Kommissionen har som led i den administrative procedure, omhandlet i artikel 260 TEUF, tilsendt Den Hellenske Republik en åbningsskrivelse og en supplerende åbningsskrivelse, hvorved den har opfordret Den Hellenske Republik til at fremsætte sine bemærkninger vedrørende gennemførelsesbestemmelserne for ovennævnte dom.
            
         
               4)
            
            
               Efter at have vurderet de svar, som Den Hellenske Republik har afgivet på ovennævnte skrivelser, og nærmere bestemt de otte bemærkninger om fremskridtene i denne gennemførelse, som Den Hellenske Republik har fremsat, har Kommissionen konstateret, at Den Hellenske Republik endnu ikke, mere end seks år efter ovennævnte domsafsigelse, har truffet alle de nødvendige foranstaltninger, som kræves til at gennemføre Domstolens dom af 6. oktober 2005, sag C-502/03, og har besluttet at indbringe sagen for Domstolen som fastsat i artikel 260, stk. 2, TEUF.